KOMMISSIONENS BESLUTNING

af 31. maj 1999

om principiel anerkendelse af, at det dossier, som er forelagt til grundig behandling med henblik på eventuel optagelse af ZA 1296 (mesotrion), Iodosulfuron-methyl-natrium (AEF 115008), Silthiopham (MON 65500) og Gliocladium catenulatum i bilag I til Rådets direktiv 91/414/EØF om markedsføring af plantebeskyttelsesmidler, er fuldstændigt

(meddelt under nummer K(1999) 1400)

(EØS-relevant tekst)

(1999/392/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 1999/1/EF(2) særlig artikel 6, stk. 3, og

ud fra følgende betragtninger:

(1) Ifølge direktiv 91/414/EØF (i det følgende benævnt "direktivet") skal der udarbejdes en EF-liste over godkendte aktive stoffer i plantebeskyttelsesmidler;

(2) medlemsstaternes myndigheder har af ansøgerne fået forelagt et dossier med henblik på at få optaget fire aktive stoffer i direktivets bilag I;

(3) ZENECA Agrochemichals forelagde Det Forenede Kongeriges myndigheder et dossier vedrørende det aktive stof ZA 1296 (mesotrion) den 23. april 1998;

(4) Hoechst Schering Agrevo GmbH forelagde de tyske myndigheder et dossier vedrørende det aktive stof Iodosulfuron-methyl-natrium (AEF 115008) den 14. december 1998;

(5) Monsanto Crop Protection forelagde de irske myndigheder et dossier vedrørende det aktive stof Silthiopham (MON 65500) den 14. december 1998;

(6) Kemira Agro OY forelagde de finske myndigheder et dossier vedrørende det aktive stof Gliocladium catenulatum den 19. maj 1998;

(7) nævnte myndigheder gav Kommissionen resultaterne af en første undersøgelse af, om dossieret er fuldstændigt med hensyn til data- og informationskravene i direktivets bilag II, og for mindst et plantebeskyttelsesmiddel, der indeholder det aktive stof, i direktivets bilag III; derefter indsendte ansøgerne dossieret til Kommissionen og de øvrige medlemsstater i henhold til artikel 6, stk. 2;

(8) dossiererne vedrørende ZA 1296 (mesotrion), Iodosulfuron-methyl-natrium (AEF 115008), Silthiopham (MON 65500) og Gliocladium catenulatum blev videregivet til Den Stående Komité for Plantesundhed den 11. februar 1999;

(9) efter direktivets artikel 6, stk. 3, skal det på EF-plan bekræftes, at hvert dossier anses for principielt at opfylde data- og informationskravene i direktivets bilag II og for mindst ét plantebeskyttelsesmiddel, der indeholder det aktive stof, i direktivets bilag III;

(10) bekræftelsen er nødvendig, for at der kan foretages en grundig behandling af dossieret, og for at medlemsstaterne foreløbigt kan godkende plantebeskyttelsesmidler, der indeholder det aktive stof, samtidig med at betingelserne i direktivets artikel 8, stk. l, navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes;

(11) ovenstående udelukker ikke, at der kan anmodes om yderligere data eller oplysninger fra ansøgeren, hvis det under den grundige behandling viser sig, at der er behov for sådanne, for at der kan træffes en afgørelse;

(12) medlemsstaterne og Kommissionen går ud fra, at Det Forenede Kongerige vil foretage en grundig behandling af dossieret vedrørende ZA 1296 (mesotrion), at Tyskland vil foretage en grundig behandling af dossieret vedrørende lodosulfuronmethyl-natrium (AEF 115008), at Irland vil foretage en grundig behandling af dossieret vedrørende Silthiopham (MON 65500) og at Finland vil foretage en grundig behandling af dossieret vedrørende Gliocladium catenulatum;

(13) Det Forenede Kongerige, Tyskland, Irland og Finland fremlægger konklusionerne af behandlingen tillige med eventuelle anbefalinger om optagelse af eventuelle betingelser herfor for Kommissionen hurtigst muligt og senest i løbet af et år; når denne rapport foreligger, vil den grundigere behandling blive fortsat med sagkyndig bistand fra alle medlemsstaterne i Den Stående Komité for Plantesundhed;

(14) de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Følgende dossierer opfylder principielt data- og informationskravene i direktivets bilag II og for mindst et plantebeskyttelsesmiddel, der indeholder det aktive stof, i direktivets bilag III under hensyntagen til de påtænkte anvendelsesformål:

1) Dossieret, som ZENECA Agrochemichals indsendte til Kommissionen og medlemsstaterne med henblik på optagelse af ZA 1296 (mesotrion) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 11. februar 1999.

2) Dossieret, som Hoechst Schering Agrevo GmbH indsendte til Kommissionen og medlemsstaterne med henblik på optagelse af Iodosulfuron-methyl-natrium (AEF 115008) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 11. februar 1999.

3) Dossieret, som Monsanto Crop Protection indsendte til Kommissionen og medlemsstaterne med henblik på optagelse af Silthiopham (MON 65500) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 11. februar 1999.

4) Dossieret, som Kemira Agro OY indsendte til Kommissionen og medlemsstaterne med henblik på optagelse af Gliocladium catenulatum som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 11. februar 1999.

Artikel 2

Denne beslutning er rettet til medlemsstaterne.

Udfærdiget i Bruxelles, den 31. maj 1999.

På Kommissionens vegne

Franz FISCHLER

Medlem af Kommissionen

(1) EFT L 230 af 19.8.1991, s. 1.

(2) EFT L 21 af 28.1.1999, s. 21.